దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఛాంపియన్స్ ట్రోఫీ‌లో భారత్ వైస్ కెప్టెన్..?
మ్యాచ్ మధ్యలో కోహ్లికి ఏమైనా సూచనలు, సలహాలు ఇచ్చేందుకు ధోనీ ఉన్నాడని.. అయితే అతను వైస్ కెప్టెన్ కాదని
TNN | Updated:
May 24, 2017, 05:33PM IST
ఇంగ్లాండ్&zwnj;లో జూన్ 1 నుంచి జరగనున్న ఛాంపియన్స్ ట్రోఫీకి భారత్ జట్టును ప్రకటించిన సెలక్టర్లు ఇప్పటికీ వైస్ కెప్టెన్&zwnj; ఎవరో చెప్పకుండా నాన్చుతున్నారు. ఈ ఏడాది ఆరంభంలో వన్డే, టీ20 కెప్టెన్సీ బాధ్యతల నుంచి ధోనీ తప్పుకోవడంతో అప్పటి వరకు వైస్ కెప్టెన్&zwnj;గా ఉన్న విరాట్ కోహ్లి ఎలాంటి చర్చ లేకుండానే టీమిండియా పగ్గాలు అందుకున్నాడు. కానీ.. కోహ్లి ఏదైనా కారణాలతో మైదానంలో లేనప్పుడు నాయకత్వ బాధ్యతలు ఎవరు నిర్వర్తిస్తారంటే మౌనమే సమాధానం అవుతోంది.
టెస్టుల్లో వైస్ కెప్టెన్&zwnj;గా ఉన్న అజింక్య రహానె పరిమిత ఓవర్ల క్రికెట్లో కూడా ఆ బాధ్యతలు నిర్వహిస్తాడేమో కదా అనుకుంటే.. ఇప్పటి వరకు రహానె వన్డే, టీ20 జట్టులో సుస్థిర స్థానం సంపాదించుకోలేదు. గత ఏడాది చాలా మ్యాచ్&zwnj;లకి రహానె తుది జట్టులో చోటు కోల్పోయాడు. దీంతో ప్రతిష్ఠాత్మక ఛాంపియన్స్ ట్రోఫీకి ముందు కోహ్లి తర్వాత జట్టులో ఎవరు..? అనే ప్రశ్న మొదలవుతోంది. టోర్నీ మధ్యలో కోహ్లి గాయపడితే.. అప్పటికప్పుడు వైస్ కెప్టెన్&zwnj;ని ప్రకటించే ఆలోచనలో బీసీసీఐ ఉన్నట్లు వార్తలు వస్తున్నాయి.
మ్యాచ్ మధ్యలో కోహ్లికి ఏమైనా సూచనలు, సలహాలు ఇచ్చేందుకు ధోనీ ఉన్నాడని.. అయితే అతను వైస్ కెప్టెన్ కాదని ఓ అధికారి తెలిపారు. ఇటీవల ఐపీఎల్&zwnj;లో ముంబయి ఇండియన్స్&zwnj;ని టైటిల్ విజేతగా నిలిపిన రోహిత్ శర్మ&zwnj;ను వైస్ కెప్టెన్&zwnj;గా ప్రకటించే యోచనలో బీసీసీఐ ఉందని.. టోర్నీ ఆరంభంలో లోపు లేదా మధ్యలో ప్రకటన వెలువడే అవకాశమున్నట్లు ఆయన వివరించారు. ఇంగ్లాండ్&zwnj;కి భారత్ జట్టుతో సెలక్టర్లు కూడా వెళ్తున్న నేపథ్యంలో అత్యవసరం సమయంలో వారే వైస్ కెప్టెన్&zwnj;పై నిర్ణయం తీసుకోనున్నట్లు తెలుస్తోంది.